Født og født er nok for meget sagt. Første benævnelse af Finland kom allerede i omkring år 75-100 efter vor tidsregning. Finland kom under det svenske rige i 1323, hvoraf Rusland snappede det i 1809. Det blev oprettet som storfyrstendømmet Finland under Ruslands styre, hvor det stod og passede sig selv indtil 1917, hvor Finland blev selvstændigt som følge af det sovjetiske kup.  Hvis Finland ikke var Finland før uafhængigheden, hvad var det så?  Fra 1860-1917 brugte finnerne, og især de finske forfattere, tiden på at skabe en identitet, som kunne adskille sig fra Rusland og Sverige. Og det er det resultat, vi hører og ser i dag. 